ΑΠΟΦΑΣΗ ΤΗΣ ΕΠΙΤΡΟΠΗΣ της 5ης Σεπτεμβρίου 1996 για την έγκριση μεθόδων ταξινόμησης των σφαγίων χοίρων στη Φινλανδία (Το κείμενο στη φινλανδική γλώσσα είναι το μόνο αυθεντικό) (96/550/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3220/84 του Συμβουλίου, της 13ης Νοεμβρίου 1984, για τον καθορισμό της κοινοτικής κλίμακας ταξινόμησης των σφαγίων χοίρων (1), όπως τροποποιήθηκε τελευταία από τον κανονισμό (ΕΚ) αριθ. 3513/93 (2), και ιδίως το άρθρο 5 παράγραφος 2,

Εκτιμώντας:

ότι ο κανονισμός (ΕΟΚ) αριθ. 3220/84 προβλέπει, στο άρθρο 2 παράγραφος 3, ότι η ταξινόμηση σφαγίων χοίρων πρέπει να πραγματοποιείται με εκτίμηση της περιεκτικότητας σε άπαχο κρέας, σύμφωνα με μεθόδους εκτίμησης στατιστικά δοκιμασμένες και βασισμένες σε σωματικές μετρήσεις ενός ή περισσοτέρων ανατομικών μερών του σφαγίου του χοίρου 7 ότι η έγκριση των μεθόδων ταξινόμησης υπόκειται σε ανώτατη ανοχή στατιστικού σφάλματος εκτίμησης 7 ότι η εν λόγω ανοχή καθορίστηκε στο άρθρο 3 του κανονισμού (ΕΟΚ) αριθ. 2967/85 της Επιτροπής, της 24ης Οκτωβρίου 1985, που καθορίζει τις λεπτομέρειες εφαρμογής της κοινοτικής κλίμακας ταξινόμησης των σφαγίων χοίρων (3), όπως τροποποιήθηκε από τον κανονισμό (ΕΚ) αριθ. 3127/94 (4) 7

ότι η κυβέρνηση της Φινλανδίας ζήτησε από την Επιτροπή την έγκριση της χρησιμοποίησης τριών μεθόδων ταξινόμησης σφαγίων χοίρων στο έδαφός της και υπέβαλε τα στοιχεία που απαιτούνται στο άρθρο 3 του κανονισμού (ΕΟΚ) αριθ. 2967/85 7 ότι η εξέταση της εν λόγω αίτησης απέδειξε ότι πληρούνται οι όροι για την έγκριση των εν λόγω μεθόδων ταξινόμησης 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης χοιρείου κρέατος,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Επιτρέπεται στη Φινλανδία η εφαρμογή των ακόλουθων μεθόδων για την ταξινόμηση των σφαγίων χοίρων σύμφωνα με τον κανονισμό (ΕΟΚ) αριθ. 3220/84:

- το όργανο που ονομάζεται «Hennessy Grading Probe» (HGP 4) και οι σχετικές μέθοδοι εκτίμησης των οποίων οι λεπτομέρειες παρατίθενται στο τμήμα 1 του παραρτήματος,

- το όργανο που ονομάζεται «Intrascope/Optical Probe» και οι συναφείς μέθοδοι εκτίμησης των οποίων οι λεπτομέρειες παρατίθενται στο τμήμα 2 του παραρτήματος.

Άρθρο 2

Δεν επιτρέπεται καμία τροποποίηση των οργάνων ή των μεθόδων εκτίμησης.

Άρθρο 3

Η παρούσα απόφαση απευθύνεται στη Φινλανδία.

Βρυξέλλες, 5 Σεπτεμβρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 301 της 20. 11. 1984, σ. 1.

(2) ΕΕ αριθ. L 320 της 22. 12. 1993, σ. 5.

(3) ΕΕ αριθ. L 285 της 25. 10. 1985, σ. 39.

(4) ΕΕ αριθ. L 330 της 21. 12. 1994, σ. 43.

ΠΑΡΑΡΤΗΜΑ

ΜΕΘΟΔΟΙ ΤΑΞΙΝΟΜΗΣΗΣ ΤΩΝ ΣΦΑΓΙΩΝ ΧΟΙΡΩΝ ΣΤΗ ΦΙΝΛΑΝΔΙΑ

ΤΜΗΜΑ 1

Hennessy Grading Probe (HGP4)

1. Η ταξινόμηση των σφαγίων χοίρων πραγματοποιείται με το όργανο που ονομάζεται «Hennessy Grading Probe» (HGP4).

2. Το όργανο είναι εφοδιασμένο με ακροδέκτη διαμέτρου 5,95 χιλιοστών (και 6,3 χιλιοστών στη λεπίδα στο άκρο του ακροδέκτη) με φωτοδίοδο (δίοδος φωτοεκπομπής) (Siemens LED του τύπου LYU 260-EO και φωτοανιχνευτής του τύπου 58 MR) και λειτουργεί σε αποστάσεις μεταξύ 0 και 120 χιλιοστών. Οι τιμές μέτρησης μετατρέπονται, με τη βοήθεια του ίδιου του οργάνου HGP4 ή ενός ηλεκτρονικού υπολογιστή που είναι συνδεδεμένος με το όργανο, σε πόρισμα σχετικά με την εκτίμηση της περιεκτικότητας σε άπαχο κρέας.

3. Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:

^y = 60,385 - 0,328 x1 - 0,456 x2 + 0,156 x3

όπου:

^y = εκτιμώμενο ποσοστό άπαχου κρέατος στο σφάγιο

x1 = πάχος του νωτιαίου λίπους (συμπεριλαμβανομένου του δέρματος) σε χιλιοστά, το οποίο μετράται 8 εκατοστά από το μέσον του σφαγίου στο ύψος της τελευταίας πλευράς

x2 = πάχος του νωτιαίου λίπους (συμπεριλαμβανομένου του δέρματος), σε χιλιοστά, το οποίο μετράται 6 εκατοστά από το μέσον του σφαγίου στο ύψος μεταξύ της τρίτης και της τέταρτης τελευταίας πλευράς

x3 = πάχος του μυός, σε χιλιοστά, το οποίο μετράται ταυτόχρονα και στο ίδιο σημείο με το x2

Ο τύπος ισχύει για τα σφάγια βάρους μεταξύ 51 και 107 χιλιογράμμων.

ΤΜΗΜΑ 2

Intrascope/Optical Probe

1. Η ταξινόμηση των σφαγίων χοίρων πραγματοποιείται με το όργανο που ονομάζεται «Intrascope/Optical Probe».

2. Το όργανο είναι εφοδιασμένο με εξαγωνικό ακροδέκτη ανώτατου πάχους 12 χιλιοστών (και 19 χιλιοστών στη λεπίδα στο άκρο του ακροδέκτη) 7 περιλαμβάνει έναν λαμπτήρα με φωτεινή πηγή, ένα συρόμενο δακτύλιο βαθμονομημένο σε χιλιοστά και δύναται να πραγματοποιεί μετρήσεις σε βάθος 7 έως 50 χιλιοστών.

3. Η περιεκτικότητα του σφαγίου σε άπαχο κρέας υπολογίζεται με τον ακόλουθο τύπο:

^y = 67,526 - 0,698 x1

όπου:

^y = υπολογιζόμενο ποσοστό άπαχου κρέατος στο σφάγιο

x1 = πάχος του νωτιαίου λίπους (συμπεριλαμβανομένου του δέρματος) σε χιλιοστά, το οποίο μετράται 6 εκατοστά από το μέσον του σφαγίου μεταξύ του τρίτου και τέταρτου οσφυικού σπονδύλου

Ο τύπος ισχύει για σφάγια βάρους μεταξύ 51 και 107 χιλιογράμμων.